**Paskaidrojuma raksts  
Madonas novada pašvaldības saistošajiem noteikumiem Nr. 22 “Par decentralizēto kanalizācijas pakalpojumu sniegšanas un uzskaites kārtību Madonas novada pašvaldībā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Administratīvo teritoriju un apdzīvoto vietu likuma pārejas noteikumu 17.punkts paredz, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. |
| 2. Īss saistošo noteikumu satura izklāsts | Saskaņā ar Ūdenssaimniecības pakalpojumu likuma 6. panta ceturtās daļas 5. punktu vietējās pašvaldības dome izdod saistošos noteikumus, kuros paredz decentralizēto kanalizācijas pakalpojumu sniegšanas un uzskaites kārtību.  Saskaņā ar Ministru kabineta 2017. gada 27. jūnija noteikumu Nr.384 “Noteikumi par decentralizēto kanalizācijas sistēmu apsaimniekošanu un reģistrēšanu” 6.punktu pašvaldība saistošajos noteikumos nosaka ciemus, uz kuru teritorijās esošām decentralizētajām kanalizācijas sistēmām neattiecas šajos noteikumos noteiktās prasības; minimālo biežumu notekūdeņu un nosēdumu izvešanai no MK noteikumu Nr.384 3.2. un 3.3. apakšpunktā minētajām decentralizētajām kanalizācijas sistēmām, ņemot vērā būvju veidu, ūdens patēriņu konkrētajā īpašumā un decentralizētās kanalizācijas sistēmas iekārtu tilpumu; MK noteikumu Nr.384 3.1., 3.2. un 3.3. apakšpunktā minēto decentralizēto kanalizācijas sistēmu kontroles un uzraudzības kārtību; 6.4. prasību minimumu asenizatoram. |
| 3. Informācija par saistošo noteikumu ietekmi uz pašvaldības budžetu | Nav ietekmes. |
| 4. Informācija par saistošo noteikumu ietekmi uz sabiedrību un uzņēmējdarbības vidi pašvaldības teritorijā | Saistošie noteikumi par sabiedrisko ūdenssaimniecības pakalpojumu sniegšanas un lietošanas kārtību darbojās arī līdzšinējos Madonas, Ērgļu un Lubānas novados, jaunajā regulējumā nav apstiprinātas būtiskas izmaiņas. |
| 5. Informācija par administratīvajām procedūrām | Nav ietekmes. |
| 6. Informācija par konsultācijām ar privātpersonām | Nav veiktas. |

Domes priekšsēdētājs A.Lungevičs